《风中柳 鹦鹉善言，忽无故而卒，南宗女师哭之甚哀，余因作此慰之》
清代·侯文曜

绿委红憔，底事今朝回首。肯思量、解条人否。禅关寂寥，叹心经谁授。

琵琶拍、又谁猜扣。

人世虚舟，好把死生参透。劝伊行、且消清昼。想归西土，免牢笼厮守。

料应傍、玉瓶杨柳。

作者简介：侯文曜，清词人。字夏若，无锡人。有《松鹤词》一卷、《巫山十二峰词》一卷。